
Қазақстан Республикасы
Экология және табиғи ресурстар министрінің 
202__ жылғы «___» __________
№ ___ бұйрығымен бекітілген


Қазақстан Республикасы Экология және табиғи ресурстар министрлігінің Қоғаммен байланыс департаменті туралы 
ереже

1. Жалпы ережелер

1. Қоғаммен байланыс департаменті Қазақстан Республикасы Экология және табиғи ресурстар министрлігінің (ары қарай – Министрлік) құрылымдық бөлімшесі болып табылады.
2. Қоғаммен байланыс департаменті өз қызметінде Қазақстан Республикасының Конституциясын, Заңдарын, Қазақстан Республикасының Президенті мен Үкіметінің актілерін, өзге де нормативтік құқықтық актілерді, Министрліктің ережесін, сондай-ақ осы Ережені басшылыққа алады.
3. Қоғаммен байланыс департаменті құрылымы Министрмен бекітіледі, штат саны Қазақстан Республикасының заңнамасында белгіленген тәртіппен Министрліктің аппарат басшысымен бекітеді.
4. Қоғаммен байланыс департаменті директордан, екі бас сарапшыдан тұрады.

2. Қоғаммен байланыс департаментінің негізгі міндеттері, функциялары, құқықтары 

5. 1-міндет: Министрліктің оң имиджі мен беделін қалыптастыруға, қоғамның оң көзқарасын қалыптастыруға бағытталған шаралар кешенін әзірлеу. Ақпараттық кеңістікті талдау және мониторингілеу.
Функциялары:
1) «Еститін мемлекет» тұжырымдамасы шеңберінде мемлекеттік ақпараттық саясатты қалыптастыру және іске асыру;
2) экология және табиғи ресурстарды сақтау мәселелері бойынша волонтерлермен, блогерлермен және қоғам қайраткерлерімен өзара іс-қимыл жасау;
3) құрылымдық бөлімшелер ұсынатын ақпаратты зерделейді және өңдейді;
4) Министрлік жұмысының негізгі бағыттары бойынша ақпараттық кеңістікке мониторинг жүргізеді;
5) «қолайсыз» салдарларды болдырмау үшін жедел ұсыныс енгізеді;
6) Министрліктің PR-стратегиясын жетілдіреді;
7) коммуникацияларды, соның ішінде дағдарысқа қарсы коммуникацияларды басқару жүйесін жетілдіреді;
8) бақыланатын және бақыланбайтын байланыс құралдарына әсер ету тактикасын дамытады;
9) Министрліктің қызметін ақпараттық сүйемелдеу жөніндегі Медиа-жоспарларды қалыптастырады;
10) ақпараттық өріс құру (баспасөз хабарламалары, ақпараттық хабарламалар, имидждік іс-шаралар);
11) Министрліктің ресми сайтының жаңалықтар таспасын толтырады;
12) Министрліктің әлеуметтік желілердегі (Facebook, Twitter, Instagram, Telegram және т.б.) парақшаларын жедел толтырады, бақылайды;
13) басқа мемлекеттік органдардың баспасөз қызметтерімен өзара іс-қимыл жасайды;
14) апта сайынғы, ай сайынғы, тоқсан сайынғы есептерді дайындайды.
6. 2- міндет: бұқаралық ақпарат құралдарымен (ары қарай – БАҚ) тиімді қарым-қатынас құру. Министрліктің жұмысын ақпараттық сүйемелдеу.
Функциялары:
1) Министрлік өткізетін іс-шараларда БАҚ өкілдерін аккредиттеуді ұйымдастырады;
2) іс-шараларда аккредиттелген журналистердің жұмысын ұйымдастырады;
3) журналистерді ақпараттық-анықтамалық материалдармен қамтамасыз етеді;
4) PR-акциялар, баспасөз конференцияларын, брифингтер, сұхбаттар мен іскерлік кездесулер ұйымдастырады және өткізеді;
5) сұхбат, мақалалар, ақпараттық материалдар, сөз сөйлеу мәтіндерінің жобаларын редакциялайды;
6) БАҚ-та сұхбаттар, мақалалар, ақпараттық материалдар, баспасөз релиздерін дайындайды және жариялайды;
7) сұхбат, брифингтер, баспасөз конференциялары үшін имидждік алаңдар - баннерлер, тумбалар, жалаулар ұйымдастырады. Техникалық мәселелерді бақылайды – жарықтандыру, микрофондар, құлаққаптар және т.б.;
8) Министрліктің сайтын толтыру мәселелері бойынша ұсыныстар әзірлейді және енгізеді;
9) БАҚ-та ақпараттық-анықтамалық материалдардың, баспасөз релиздерінің электрондық нұсқаларын жедел таратады;
10) Министрліктің жұмысын интернетте ілгерілету бойынша ұсыныстар әзірлейді;
11) Министрліктің әлеуметтік желілердегі (Facebook, Twitter, Instagram, Telegram және т.б.) парақшаларын құрады, жедел толтырады, мониторинг жүргізеді.
7. 3-міндет: Министрліктің Қоғамдық кеңесінің жұмысын қамтамасыз ету.
1) Қоғамдық кеңестің құрамы мен ережесін қалыптастыру және бекіту жөніндегі жұмысты ұйымдастыру;
2) Қоғамдық кеңестің қызметін ұйымдастырушылық қамтамасыз етуді жүзеге асыру, жұмыс жоспарларын қалыптастыру;
3) Қоғамдық кеңестің отырыстарын ұйымдастыру және өткізу;
4) азаматтардың құқықтарына, бостандықтары мен міндеттеріне қатысты нормативтік құқықтық актілердің жобаларын Қоғамдық кеңес мүшелеріне талқылау және ұсынымдар әзірлеу үшін келісуді қамтамасыз ету;
5) Қоғамдық кеңес жанынан қоғамдық тыңдаулар өткізуді қамтамасыз ету;
6) Қоғамдық кеңес жұмысының есебін қалыптастыру;
7) Қоғамдық кеңеспен өзара іс-қимыл мәселелері бойынша Министрліктің құрылымдық бөлімшелерінің жұмысын ұйымдастыру, үйлестіру және мониторингілеу;
8. Құқықтары мен міндеттері:
Құқықтары:
1) заңнамада белгіленген тәртіппен мемлекеттік органдардан, Министрліктің құрылымдық бөлімшелерінен, орталық және жергілікті атқарушы органдардан, сондай-ақ өзге де мүдделі ұйымдардан, олардың лауазымды тұлғаларынан өзіне жүктелген функцияларды жүзеге асыру үшін қажетті ақпарат пен материалдарды сұрату және алу;
2) өз құзыретіне кіретін мәселелер бойынша белгіленген тәртіппен кеңестер шақыруға және өткізуге, оларға қатысу үшін Министрліктің басқа да бөлімшелерінің, басқа да мемлекеттік органдардың және мүдделі ұйымдардың мамандарын тартуға құқылы;
3) оның мүдделерін қозғайтын мәселелер бойынша мемлекеттік органдардағы, Министрліктің бөлімшелеріндегі, өзге де мүдделі ұйымдардағы кеңестерге қатысу;
4) өз құзыреті шегінде мемлекеттік және өзге де ұйымдарда Министрліктің (басшылықтың тапсырмасы бойынша) мүдделерін білдіру;
5) Қоғаммен байланыс департаменті құзыретіне кіретін мәселелер бойынша Министрлік басшылығына ұсыныстар енгізу;
6) Қоғаммен байланыс департаменті құзыретіне кіретін мәселелер бойынша басшылықтың сөз сөйлеуі үшін баяндамалар, материалдар жобаларын дайындауды жүзеге асырады;
7) кіріс және шығыс ақпарат бойынша материалдар мен қорытындыларды уақытылы дайындауды жүзеге асыру;
8) Министрліктің мұрағатына сақтауға бергенге дейін құжаттарды есепке алуды және сақтауды, олардың жай-күйі мен сақталуын бақылауды жүзеге асыру;
9) басшылықтың өзге де жұмыс тапсырмалары мен тапсырмаларын орындау;
10) Қазақстан Республикасының қолданыстағы заңнамалық актілерінде көзделген өзге де құқықтарды жүзеге асыру.
Міндеттері:
1) Қазақстан Республикасының қолданыстағы заңнамасының талаптарын сақтау;
2) Қоғаммен байланыс департаменті жұмысын нақты ұйымдастыруды және оны жетілдіруді қамтамасыз етеді;
3) өздері орындайтын тапсырмалардың мерзімі мен сапасы үшін жеке жауаптылықта болуға, қызметтік міндеттерін адал орындауға міндетті;
4) Еңбек тәртібі мен орындаушылық тәртіпті, мемлекеттік және қызметтік құпияны қатаң сақтау;
5) өзінің біліктілігін арттырумен жүйелі түрде айналысуға міндетті;
6) қызметтік әдеп ережелерін қатаң сақтау;
7) өз құзыреті шегінде 2015 жылғы 16 қарашадағы Қазақстан Республикасының «Ақпаратқа қол жеткізу туралы» Заңына сәйкес анық және толық ақпарат ұсыну;
8) өз құзыреті шегінде Ұлттық қауіпсіздік, Мемлекеттік құпияларды қорғау, азаматтық қорғау, жұмылдыру дайындығы және жұмылдыру, сыбайлас жемқорлыққа қарсы іс-қимыл саласындағы Қазақстан Республикасының заңдары мен өзге де нормативтік құқықтық актілерінің сақталуын қамтамасыз ету;
9) Қоғаммен байланыс департаменті осы Ережеге сәйкес жүктелген функцияларды уақытылы және сапалы орындау.

3. Қоғаммен байланыс департаментінің қызметін ұйымдастыру

8. Қоғаммен байланыс департаменті заңнамалық актілерге, Қазақстан Республикасы Президентінің актілеріне, Қазақстан Республикасының өзге де нормативтік құқықтық актілеріне сәйкес өзінің негізгі міндеттері мен функцияларын іске асыру үшін қажетті өкілеттіктерге ие.
9. Қоғаммен байланыс департаментінің Қазақстан Республикасының заңнамасында белгіленген тәртіппен қызметке тағайындалатын және қызметтен босатылатын Қоғаммен байланыс департаментінің директорв басқарады.
10. Қоғаммен байланыс департаментінің директоры Қоғаммен байланыс департаментіне жалпы басшылықты жүзеге асырады және Қоғаммен байланыс департаментіне жүктелген міндеттерді орындауға және оның өз функцияларын жүзеге асыруға дербес жауапты болады.
11. Қоғаммен байланыс департаментінің директоры Министрліктің басшылығына Қоғаммен байланыс департаментінің құрылымы мен штат кестесі бойынша ұсыныстар береді.
12. Осы мақсатта Қоғаммен байланыс департаментінің директоры:
1) Баспасөз қызметінің қызметкерлерінің атқарушылық және еңбек тәртібін сақтауын қамтамасыз етеді;
2) заңнамада белгіленген талаптарды және лауазымдық міндеттерді бұзған жағдайда, көтермелеу және тәртіптік жауапкершілікке тарту туралы ұсыныстарды дайындайды және Министрліктің басшылығына ұсынады;
3) заңдарға және Қазақстан Республикасы Президентінің актілеріне сәйкес өзге де өкілеттіктерді жүзеге асырады.
13. Қоғаммен байланыс департаментінің құзыретіне кіретін мәселелер бойынша атынан басқа құрылымдық бөлімшелерге жіберілетін құжаттарға директор, ал ол болмаған жағдайда оны алмастыратын адам қол қояды.

